[{"text_idx": "#000000", "text": "La 12-an de decembro la urba konsilio de Bjalistoko post longa kaj stranga diskuto per unuvoc\u0302a majoritato decidis, ke 2017 ne estos \u201dJaro de Zamenhof\u201d en la urbo. Pri la decido amplekse raportis ne nur polaj, sed ankau\u0306 alilandaj amaskomunikiloj. En sia artikolo Przemys\u0142aw Wierzbowski rakontas pri la fono de la afero."}, {"text_idx": "#000001", "text": "La urbodomo de Bjalistoko antau\u0306 cent jaroj, foto eksponata en la Zamenhof-centro."}, {"text_idx": "#000002", "text": "La lastaj c\u0302irkau\u0306esperantaj okazaj\u0302oj en la naskig\u0302urbo de Zamenhof, Bjalistoko, kau\u0306zis konfuzon c\u0302e la esperantistoj. Kunpus\u0302ig\u0302is kelkaj aferoj: la estonteco de Centro Ludoviko Zamenhof (CLZ), la Jaro de Zamenhof, la g\u0302enerala sinteno al LLZ kaj politika agado c\u0302irkau\u0306 tiu persono kaj Esperanto. C\u0302ar kelkaj el tiuj aferoj rilatas al mi persone, kaj tra mi \u2013 al Bjalistoka Esperanto-Societo, mi provu ilin klarigi al la esperantista legantaro."}, {"text_idx": "#000003", "text": "Printempe de c\u0302i jaro la urbestro de Bjalistoko Tadeusz Truskolaski proponis alpreni decidon pri Centro Ludoviko Zamenhof, urba kulturinstitucio, kiu okupig\u0302as interalie pri la heredaj\u0302oj de la iam multkultura Bjalistoko kaj de sia patrono LLZ. La celo estis formale subigi la Centron al Bjalistoka Kulturcentro ekde la 1-a de januaro 2017, lau\u0306klarige por s\u0302pari, kvankam la s\u0302parojn oni ne povis klare prezenti. Malgrau\u0306 tio, ke neniu parolis pri efektiva fermo de CLZ, sed nur pri s\u0302ang\u0302o de g\u0302ia leg\u0302a (sen)dependeco \u2013 ni memoru, ke dum la unuaj du jaroj ekde 2009 g\u0302uste tia estis la statuso de CLZ \u2013 la gazetaro kaj kelkaj politikistoj, au\u0306gurante kompletan nuligon de la institucio kaj g\u0302ia g\u0302isnuna agado, lanc\u0302is defendkampanjon."}, {"text_idx": "#000004", "text": "La lokaj esperantistoj pro diversaj kialoj havis diversajn sintenojn al la tuta afero, ekzemple kelkaj riproc\u0302is al Centro Ludoviko Zamenhof nesufic\u0302an engag\u0302ig\u0302on pri Esperanto kaj esperis, ke tio s\u0302ang\u0302ig\u0302os kun la formala transformig\u0302o de la Centro. Kelkaj aliaj tamen subtenis la kampanjon menciante mankojn en la argumentoj por la kunigo de la kulturcentroj."}, {"text_idx": "#000005", "text": "Dum printempa kunsido de la urba konsilio la decido estis lau\u0306plane alprenita, sed bedau\u0306rinde g\u0302i ne limig\u0302is al formalaj\u0302oj: unu el la konsilianoj, Dariusz Wasilewski, apartenanta al la konsilia grupo de la urbestro, uzis klare s\u0302ovinismajn argumentojn kontrau\u0306 la \"sensukcesa utopiisto Zamenhof\", kontrau\u0306 lia juda heredaj\u0302o kaj kontrau\u0306 Esperanto kaj ties \"krima ideologio\". Kontrau\u0306 tio reagis la esperantistaro, lokaj amasinformiloj, politikaj fortoj kaj universitataj instruistoj. Malgrau\u0306 ke la urbestro Truskolaski plurfoje ripetis, ke li ne kundividas la vidpunkton de Wasilewski kaj subtenas Zamenhof kaj Esperanton, li ne decidis forigi la konsilianon el sia grupo."}, {"text_idx": "#000006", "text": "Komence de decembro la urbestro kunvokis gazetaran konferencon kaj anoncis, ke dum kunsido de la urba konsilio la 12-an de decembro li proponos nomi la venontan jaron Jaro de Zamenhof. La urbestraro jam decidis pri diversaj agadoj en 2017: trilingva reeldono de historia gvidlibro tra Bjalistoko de Jakobo S\u0302apiro, nova murpentraj\u0302o, muzikdisko de bjalistokaj muzikistoj en Esperanto kaj historia konkurso pri Esperanto kaj Zamenhof, kiun organizos loka Arme-muzeo."}, {"text_idx": "#000007", "text": "Mi estis invitita al la konferenco por prezenti la planojn de Bjalistoka Esperanto-Societo: en majo 2017 ni organizos Polan Esperanto-Kongreson, kiun subtenos Bjalistoka Kulturcentro, ni planas eldoni poezion de la loka poeto Wies\u0142aw Kazanecki en Esperanto kaj polan-Esperantan \"kuirlibron de Klara Zamenhof\", kiu enhavos receptojn de la juda kuirarto el la epoko de Zamenhof. Por ricevi monsubtenon por ambau\u0306 eldonaj\u0302oj mi verkis du projektojn en konkurso de la urbo, kiu dedic\u0302is cent mil zlotojn por kulturaj iniciatoj ligitaj kun Esperanto en 2017."}, {"text_idx": "#000008", "text": "La 12-an de decembro vicurbestro Rafa\u0142 Rudnicki referis pri la projekto menciante la decidon de Unesko kaj la mondan rekonatecon de la plej fama bjalistokano, Ludoviko Zamenhof."}, {"text_idx": "#000009", "text": "Mi parolis pri la planata agado en kaj ekster Bjalistoko kaj pri la lau\u0306dinda heredaj\u0302o de la iniciatinto de Esperanto, kaj demandis la konsilion kiun vizag\u0302on havu Bjalistoko en la mondo \u2013 c\u0302u s\u0302ovinisman kaj antisemitan, kio estas lastatempe populara opinio pri la urbo, c\u0302u tolereman kaj malferman, reprezentatan de Zamenhof. Dum siaj elpas\u0302oj konservativaj konsilianoj el la partio Juro kaj Justeco kaj la fifama konsiliano Wasilewski pruvis, ke kontrau\u0306 la decido ekzistas nur neraciaj, antau\u0306jug\u0302aj argumentoj:"}, {"text_idx": "#000013", "text": "(Tiujn kaj ceterajn malsag\u0302ajn argumentojn vi povas legi c\u0302e la Facebook-pag\u0302o de Dariusz Wasilewski, fispecialisto pri Zamenhof, kaj mi ne emas traduki ilin.)"}, {"text_idx": "#000014", "text": "Kelkaj konsilianoj (maldekstro, Civitana Platformo) defendis nian vidpunkton. La antau\u0306videble negativa rezulto estis 12 kontrau\u0306, 11 por. Tio, kio sekvis, estis arda kritiko de la urba konsilio de Bjalistoko far la pola kaj internacia gazetaroj, c\u0302e kiuj mi raportis la sensencon de la decido kaj tion, ke malgrau\u0306 c\u0302io la Jaro de Zamenhof estos celebrata en lia naskig\u0302urbo."}, {"text_idx": "#000015", "text": "La decido estis nur simbola. G\u0302i ridindigis la konsilion, kaj tra g\u0302i \u2013 Bjalistokon mem. Tamen ni sentas subtenon de la urbestro kaj faros c\u0302ion, kune kun Bjalistoka Kulturcentro, Centro Ludoviko Zamenhof, neregistaraj organizaj\u0302oj kaj la Esperanto-movado g\u0302enerale, por ke Esperanto estu bone videbla en Bjalistoko en la venonta jaro. Ni ekos jam la 2-an de januaro per solena anonco de la Jaro de Zamenhof, kiu okazos malgrau\u0306 c\u0302io. Ni fosu nian sulkon."}, {"text_idx": "#000016", "text": "Odwet kaowco\u0301w, czyli \"Rejs\" po Bia\u0142ymstoku\nBia\u0142ostoccy radni \"pokonali\" Zamenhofa. Nie be\u0328dzie roku jego imienia\nFather of Esperanto snubbed in Polish home town\nInventor del esperanto no sera\u0301 homenajeado en su ciudad natal en Polonia\nStadtrat in Bialystok lehnt Zamenhof-Jahr 2017 ab. Artikelsturm weltweit"}, {"text_idx": "#000020", "text": "SE plimulto da konsilianoj en Bjalistoko estas fashistoj, kon pensi pri la estonto de kompatinda Pollando?"}, {"text_idx": "#000022", "text": "Rilate Esperanto tre ofte multe au\u0306 c\u0302io dependas de unuopuloj, kiuj laboregas kaj fojfoje havas admirindajn rezultojn.\nDo c\u0302i-foje estas la inversa situacio, sufic\u0302as unu kompleta idioto kiel Wasilewski (mi volonte ripetas mian pritakson de sub pli frua artikolo, kiu nur konfirmig\u0302is) por embarasigi la urbon antau\u0306 la mondo.\nKaj rilate la partion PiS ni prefere silentu, ili perfortadas la konstitucion, la plej diversajn leg\u0302ojn, en komparo al tio la bjalistoka afereto apenau\u0306 estas rimarkinda."}, {"text_idx": "#000023", "text": "La vera novaj\u0302o pri la afero estas, ke la urba konsilantaro en la ne tro granda Bialystok malakceptis la proponon pri Zamenhof-jaro \u2013 kaj gazetoj en la tuta mondo raportis. Verkis artikolon la novaj\u0302agentejo AFP, transprenis tion Yahoo-novaj\u0302oj \u2013 kaj publikigis g\u0302in retgazetoj almenau\u0306 en Britio, Svislando, Italio, Rumanio, Meksikio, Brazilo, Sudafriko, Israelo, Tajlando kaj Indonezio. Mi kolektis kelkajn ligilojn sur . AFP nomis Esperanton \"senprecedenca internacia sukceso\" kaj tion oni plusendis tutmonde."}, {"text_idx": "#000025", "text": "Sendu chiujn tiujn artikolojn kaj kontaktliniojn al Przemys\u0142aw Wierzbowski ke li plusendu al la pola registaro. Eble ili reagos."}, {"text_idx": "#000036", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000037", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]